
คำสั่งองค์การบริหารส่วนตำบลนาเรียง
ที่  10/2559
เรื่อง  แต่งตั้งคณะกรรมการประจำศูนย์รับเรื่องร้องเรียน/ร้องทุกข์องค์การบริหารส่วนตำบลนาเรียง
.................................................


ด้วยปัจจุบันเป็นที่ประจักษ์ว่า องค์กรปกครองส่วนท้องถิ่นมีบทบาทสำคัญในการให้บริการ  สาธารณะ บรรเทาทุกข์ บำรุงสุข แก่ประชาชนภายในกรอบอำนาจหน้าที่ และโดยที่องค์การบริหาร
ส่วนตำบลนาเรียง   เป็นองค์กรปกครองส่วนท้องถิ่นที่มีภาระหน้าที่รับผิดชอบพื้นที่  จำนวน 8 หมู่บ้าน  ในเขตตำบลนาเรียง  ได้ดำเนินการปรับปรุงแก้ไขการปฏิบัติราชการในส่วนที่เกี่ยวข้องมาโดยตลอด
ทั้งนี้ เพื่อประโยชน์สุขของประชาชนและให้เป็นไปตามมาตรฐานการปฏิบัติราชการขององค์กรปกครองส่วนท้องถิ่น


เพื่อประสิทธิภาพและความสัมฤทธิ์ผลของการดำเนินการดังกล่าว  โดยเฉพาะในส่วนของการอำนวยความสะดวกและตอบสนองความต้องการของประชาชน  ตามแนวทางการบริหารกิจการบ้านเมือง
ที่ดี อาศัยอำนาจตามความในมาตรา  69/1   แห่งพระราชบัญญัติสภาตำบลและองค์การบริหารส่วนตำบล       พ.ศ.2537  แก้ไขเพิ่มเติมถึง (ฉบับที่ 6) พ.ศ. 2552    ประกอบมาตรา  52 และมาตรา  41         แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546  จัดตั้ง     “ศูนย์รับเรื่องร้องเรียน / ร้องทุกข์  องค์การบริหารส่วนตำบลนาเรียง”  ณ  ห้องปฏิบัติงาน สำนักงานปลัดองค์การบริหารส่วนตำบล  พร้อมจัดวางตู้รับเรื่องราวร้องทุกข์ (ตู้แดง) ณ  หน้าอาคารสำนักงานองค์การบริหารส่วนตำบลนาเรียง  โดยมีผู้รับผิดชอบประจำศูนย์ จึงแต่งตั้งคณะกรรมการจัดตั้งศูนย์บริการรับเรื่องร้องเรียน / ร้องทุกข์ ขององค์การบริหารส่วนตำบลนาเรียง  ดังรายชื่อต่อไปนี้


1. ปลัดองค์การบริหารส่วนตำบลนาเรียง
           

ประธานกรรมการ


2. หัวหน้าสำนักปลัด
            



กรรมการ


3. ผู้อำนวยการกองคลัง





กรรมการ


4. ผู้อำนวยการกองช่าง





กรรมการ


5. นิติกร






กรรมการ
6. นักทรัพยากรบุคคล





กรรมการ

7. นักวิชาการศึกษา





กรรมการ



8. นักพัฒนาชุมชน





กรรมการ


9. นักจัดการงานทั่วไป




  กรรมการ/เลขานุการ

        10. เจ้าพนักงานธุรการ




กรรมการ/ผู้ช่วยเลขานุการ
โดยให้ศูนย์รับเรื่อง..../

โดยให้ศูนย์รับเรื่องรับเรื่องร้องเรียน / ร้องทุกข์ องค์การบริหารส่วนตำบลนาเรียง 
มีอำนาจหน้าที่และวิธีการดำเนินการดังต่อไปนี้


1.  รับเรื่องราวร้องเรียน / ร้องทุกข์ เกี่ยวกับการปฏิบัติราชการ อุปสรรค ความยุ่งยากหรือปัญหาอื่นใดจากประชาชน หน่วยงาน องค์กรต่าง ๆ แล้วทำการประเมิน  วิเคราะห์  ตรวจสอบข้อเท็จจริงเบื้องต้น


2.  ในเบื้องต้นให้ถือเป็นความลับของทางราชการ หากเป็นบัตรสนเท่ห์   ให้พิจารณาเฉพาะรายที่ระบุหลักฐาน  กรณีแวดล้อมปรากฏชัดแจ้ง  ตลอดจนชี้พยานบุคคลแน่นอน



3. ประสานการปฏิบัติให้ส่วนราชการในสังกัดองค์การบริหารส่วนตำบลนาเรียง  ดำเนินการ
ตามภารกิจที่เกี่ยวข้องและสามารถขอให้บุคคลในสังกัดส่วนราชการนั้นให้ถ้อยคำหรือข้อมูลเอกสาร  หลักฐานใด ๆ  เพื่อประโยชน์สำหรับการนั้นได้


4. กรณีที่อาจเกี่ยวข้องกับคดี หรืออาจก่อให้เกิดเป็นคดีความได้ ให้แจ้งรายละเอียดเฉพาะ ที่ส่วนราชการเจ้าของเรื่องจะสามารถนำไปพิจารณาดำเนินการต่อไปได้  โดยอาจมีการปกปิดข้อความตามคำร้องบางส่วนก็ได้  ทั้งนี้ หากส่วนราชการเจ้าของเรื่องประสานขอทราบข้อมูลรายละเอียดเพิ่มเติมให้พิจารณาเป็นรายกรณี



5.  กรณีที่เกี่ยวข้องกับเจ้าหน้าที่ของรัฐหรือหน่วยงานอื่น ให้ส่งเรื่องให้หัวหน้าส่วนราชการหรือเหนือกว่าส่วนราชการต้นสังกัดของผู้ถูกร้อง หรือส่งเรื่องให้ส่วนราชการหรือหน่วยงานที่มีอำนาจหน้าที่ในการสืบสวนเรื่องร้องเรียนของส่วนราชการหรือหน่วยงานนั้นเป็นการเฉพาะ


6.  ให้พิจารณาดำเนินการเป็นกรณีพิเศษเฉพาะเรื่อง  ดังนี้


      6.1  กรณีที่เกี่ยวข้องกับความมั่นคงของประเทศ


      6.2  กรณีที่อาจมีผลกระทบต่อชีวิตและความปลอดภัยของผู้ร้อง ให้สรุปสาระสำคัญตามคำร้องเฉพาะที่ส่วนราชการเจ้าของเรื่องจะสามารถนำไปพิจารณาดำเนินการต่อไปได้  โดยอาจ
ไม่นำส่งเอกสารคำร้องต้นฉบับ รวมทั้งหากมีความจำเป็นให้ประสานหน่วยงานที่เกี่ยวข้องเพื่อให้
การคุ้มครองผู้ร้องเป็นพิเศษรายกรณี   ทั้งนี้  หากมีการประสานขอทราบข้อมูลรายละเอียดเพิ่มเติมให้พิจารณาเป็นรายกรณีด้วย



7.  รายงานผลการปฏิบัติงานให้ผู้บังคับบัญชาทราบโดยเร็ว



8.  ดำเนินการอื่น ๆ ตามที่ผู้บังคับบัญชามอบหมาย



ทั้งนี้   ตั้งแต่บัดนี้เป็นต้นไป
 


สั่ง  ณ  วันที่   6   เดือน  มกราคม    พ.ศ.  2559

(นายสมเกียรติ   ไหมดี)
นายกองค์การบริหารส่วนตำบลนาเรียง

ประกาศองค์การบริหารส่วนตำบลนาเรียง
เรื่อง   การจัดตั้งศูนย์รับเรื่องร้องเรียน/ร้องทุกข์

............................................


เพื่อให้การบริหารระบบราชการเป็นไปด้วยความถูกต้อง บริสุทธิ์ ยุติธรรม ควบคู่กับการพัฒนา บำบัดทุกข์ บำรุงสุข  ตลอดจนดำเนินการแก้ไขปัญหาความเดือดร้อนของประชาชน   ได้อย่างมีประสิทธิภาพ     ด้วยความรวดเร็วประสบผลสำเร็จอย่างเป็นรูปธรรม  อีกทั้งเพื่อเป็นศูนย์รับแจ้งเบาะแสการทุจริต  หรือไม่ได้รับความเป็นธรรมจากการปฏิบัติหน้าที่ของข้าราชการ พนักงาน เจ้าหน้าที่ของ  องค์การบริหารส่วนตำบลนาเรียง   จึงได้จัดตั้งศูนย์รับเรื่องร้องเรียน/ร้องทุกข์ ขึ้น ซึ่งในกรณีการร้องเรียนที่เกี่ยวกับบุคคล  จะมีการเก็บรักษาเรื่องราว  ไว้เป็นความลับและปกปิดชื่อผู้ร้องเรียน  เพื่อมิให้ผู้ร้องเรียนได้รับผลกระทบและได้รับความเดือดร้อนจากการร้องเรียน


องค์การบริหารส่วนตำบลนาเรียง  จึงประกาศจัดตั้งศูนย์รับเรื่องร้องเรียน/ร้องทุกข์  
โดยกำหนดสถานที่ตั้งศูนย์รับเรื่องร้องเรียน/ร้องทุกข์  ณ  ห้องปฏิบัติงาน สำนักงานปลัดองค์การบริหารส่วนตำบลนาเรียง   หมู่ที่  5   ตำบลนาเรียง   อำเภอพรหมคีรี   จังหวัดนครศรีธรรมราช  โดยมีช่องทางในการรับเรื่องร้องเรียน  ดังนี้


1. ร้องเรียนด้วยตนเองได้ที่ศูนย์รับเรื่องร้องเรียน/ร้องทุกข์ ณ ห้องสำนักงานปลัดองค์การบริหารส่วนตำบล   องค์การบริหารส่วนตำบลนาเรียง  หมู่ที่ 5  ตำบลนาเรียง  อำเภอพรหมคีรี จังหวัดนครศรีธรรมราช


2. แจ้งเรื่องร้องเรียน/ร้องทุกข์  ทางโทรศัพท์ ที่หมายเลข  075 – 470052


3. แจ้งเรื่องร้องเรียน/ร้องทุกข์ ผ่านทางเว็ปไซต์  www.nareang.go.th 
4. ส่งทางตู้แสดงความคิดเห็นซึ่งติดตั้งไว้หน้าอาคารสำนักงานองค์การบริหารส่วนตำบลนาเรียง

ทั้งนี้  ข้อมูลของผู้ร้องทุกข์ /ร้องเรียนและผู้แสดงความคิดเห็น ตลอดจนการแจ้งเบาะแสการทุจริตทุกอย่างจะถูกเก็บไว้เป็นความลับ  ซึ่งจะได้รับการตรวจสอบจากเจ้าหน้าที่ผู้รับผิดชอบเท่านั้น


จึงประกาศให้ทราบโดยทั่วกัน




ประกาศ  ณ  วันที่  6  เดือน มกราคม  พ.ศ.2559






 (นายสมเกียรติ   ไหมดี)
        นายกองค์การบริหารส่วนตำบลนาเรียง

คำสั่งองค์การบริหารส่วนตำบลนาเรียง
ที่ 13/2559
เรื่อง   แต่งตั้งเจ้าหน้าที่รับผิดชอบเร่งรัดดำเนินการเรื่องราวร้องเรียน/ร้องทุกข์ 
ขององค์การบริหารส่วนตำบลนาเรียง
.......................................................


เพื่อให้การอำนวยความสะดวก และการตอบสนองความต้องการของประชาชน      เป็นไปอย่างรวดเร็ว  และถูกต้องสอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.  2546  จึงแต่งตั้งเจ้าหน้าที่รับผิดชอบเร่งรัดดำเนินการเรื่องราวร้องทุกข์ขององค์การบริหารส่วนตำบลนาเรียง   เพื่อเป็นศูนย์บริการประชาชนในการติดต่อ สอบถามข้อมูล การร้องเรียน/
ร้องทุกข์ ซึ่งเป็นอำนาจหน้าที่ขององค์กรปกครองส่วนท้องถิ่น และภารกิจของหน่วยงานที่เกี่ยวข้องขององค์กรปกครองส่วนท้องถิ่น และตลอดจนเรื่องอื่น ๆ ที่ประชาชนในท้องถิ่นร้องขอ


เพื่อให้การดำเนินการดังกล่าว  เป็นไปด้วยความเรียบร้อย  มีประสิทธิภาพและสนองตอบต่อความต้องการของประชาชนในตำบลนาเรียง อย่างแท้จริง   องค์การบริหารส่วนตำบลนาเรียง      
จึงมีคำสั่งแต่งตั้ง ดังต่อไปนี้
1. แต่งตั้งให้ นายศรายุธ  จิรธนาชน  ตำแหน่ง  นิติกร  เป็นเจ้าหน้าที่รับผิดชอบเร่งรัดดำเนินการเรื่องราวร้องเรียน /ร้องทุกข์  ขององค์การบริหารส่วนตำบล
นาเรียง
มีหน้าที่  ดังนี้ ;

1.  รับเรื่องร้องเรียน และรวบรวม และส่งเรื่องให้กับหน่วยงานกับหน่วยงานเจ้าของเรื่อง เพื่อดำเนินการตามอำนาจหน้าที่
2.  ปรับปรุงเอกสารคำขอในกระบวนงานต่าง ๆ เพื่อให้เข้าใจง่ายและเกิดความสะดวกในการกรอกเอกสาร
3.  บันทึก  ปรับปรุง  ข้อมูลต่าง  ๆ  ในเว็บไซต์ (ร้องทุกข์)  เพื่อให้ระบบงานข้อมูลของจังหวัด  มีความทันสมัยอยู่เสมอ
4.  ติดตามความคืบหน้าเมื่อได้รับการสอบถามจากประชาชนผู้รับบริการ
5.  แจ้งผลการดำเนินการให้ประชาชนผู้รับบริการทราบ   ภายใน  15  วัน  
/ให้ผู้ที่ได้รับ...

ให้ผู้ที่ได้รับมอบหมายหน้าที่การงาน  ถือปฏิบัติตามคำสั่งโดยเคร่งครัด  ตามระเบียบ อย่าให้เกิดความบกพร่องเสียหายแก่ราชการได้  หากมีปัญหาอุปสรรคให้รายงานนายกองค์การบริหาร
ส่วนตำบลโดยทันที


ทั้งนี้    ตั้งแต่บัดนี้ เป็นต้นไป




สั่ง  ณ  วันที่   15   เดือน  มกราคม    พ.ศ.  2559

(นายสมเกียรติ   ไหมดี)
นายกองค์การบริหารส่วนตำบลนาเรียง

ประกาศองค์การบริหารส่วนตำบลนาเรียง
เรื่อง   การจัดตั้งศูนย์รับเรื่องร้องเรียน/ร้องทุกข์

............................................


เพื่อให้การบริหารระบบราชการเป็นไปด้วยความถูกต้อง บริสุทธิ์ ยุติธรรม ควบคู่กับการพัฒนา บำบัดทุกข์ บำรุงสุข  ตลอดจนดำเนินการแก้ไขปัญหาความเดือดร้อนของประชาชน   ได้อย่างมีประสิทธิภาพ     ด้วยความรวดเร็วประสบผลสำเร็จอย่างเป็นรูปธรรม  อีกทั้งเพื่อเป็นศูนย์รับแจ้งเบาะแสการทุจริต  หรือไม่ได้รับความเป็นธรรมจากการปฏิบัติหน้าที่ของข้าราชการ พนักงาน เจ้าหน้าที่ของ  องค์การบริหารส่วนตำบลนาเรียง   จึงได้จัดตั้งศูนย์รับเรื่องร้องเรียน/ร้องทุกข์ ขึ้น ซึ่งในกรณีการร้องเรียนที่เกี่ยวกับบุคคล  จะมีการเก็บรักษาเรื่องราว  ไว้เป็นความลับและปกปิดชื่อผู้ร้องเรียน  เพื่อมิให้ผู้ร้องเรียนได้รับผลกระทบและได้รับความเดือดร้อนจากการร้องเรียน


องค์การบริหารส่วนตำบลนาเรียง  จึงประกาศจัดตั้งศูนย์รับเรื่องร้องเรียน/ร้องทุกข์  
โดยกำหนดสถานที่ตั้งศูนย์รับเรื่องร้องเรียน/ร้องทุกข์  ณ  ห้องปฏิบัติงาน สำนักงานปลัดองค์การบริหารส่วนตำบลนาเรียง   หมู่ที่  5   ตำบลนาเรียง   อำเภอพรหมคีรี   จังหวัดนครศรีธรรมราช  โดยมีช่องทางในการรับเรื่องร้องเรียน  ดังนี้


1. ร้องเรียนด้วยตนเองได้ที่ศูนย์รับเรื่องร้องเรียน/ร้องทุกข์ ณ ห้องสำนักงานปลัดองค์การบริหารส่วนตำบล   องค์การบริหารส่วนตำบลนาเรียง  หมู่ที่ 5  ตำบลนาเรียง  อำเภอพรหมคีรี จังหวัดนครศรีธรรมราช


2. แจ้งเรื่องร้องเรียน/ร้องทุกข์  ทางโทรศัพท์ ที่หมายเลข  075 – 809114


3. แจ้งเรื่องร้องเรียน/ร้องทุกข์ ผ่านทางเว็ปไซต์  www.nareang.go.th 
4. ส่งทางตู้แสดงความคิดเห็นซึ่งติดตั้งไว้หน้าอาคารสำนักงานองค์การบริหารส่วนตำบลนาเรียง

ทั้งนี้  ข้อมูลของผู้ร้องทุกข์ /ร้องเรียนและผู้แสดงความคิดเห็น ตลอดจนการแจ้งเบาะแสการทุจริตทุกอย่างจะถูกเก็บไว้เป็นความลับ  ซึ่งจะได้รับการตรวจสอบจากเจ้าหน้าที่ผู้รับผิดชอบเท่านั้น


จึงประกาศให้ทราบโดยทั่วกัน




ประกาศ  ณ  วันที่  28  เดือน พฤศจิกายน  พ.ศ.2560






 (นายสมเกียรติ   ไหมดี)
        นายกองค์การบริหารส่วนตำบลนาเรียง

